tomron87/hebrew-wikipedia-sentences-corpus huggingface dataset:
באוקטובר 2023 אימצו BTB וקרן רש"י את נתיב העשרה על מנת לסייע לשיקומו, תוך שהן מעמידות על חשבונן את התשתיות הארגוניות וכוח האדם לטובת הקמת קרן הסיוע המשותפת לשיקום המושב.
החברה מלווה את כספי המשקיעים בעיקר לבעלי עסקים ישראלים, לאחר חישוב דירוג אשראי ובדיקת יכולת ההחזר של העסק באמצעות מערכות טכנולוגיות שהחברה פיתחה.
על מנת לצמצם את החשיפה לסיכון של כל משקיע מתפזרים כספי המשקיעים בין אלפי הלוואות שונות.
בדצמבר 2021 חתמה החברה על הסכם שיתוף פעולה עם חברת האשראי החוץ בנקאי Rentco Africa, במסגרתו הקימה מערכת טכנולוגית המאפשרת ל-Rentco מתן וניהול אשראי באופן דיגיטלי.
בדצמבר 2020 זכתה הטכנולוגיה לפיזור סיכונים שפיתחה החברה במקום הראשון בתחרות "פרסי טכנולוגיה בנקאית" בקטגוריית "השימוש הטוב ביותר בטכנולוגיית מידע בבנקאות אישית/ניהול הון.
באוקטובר 2021 עלתה BTB לגמר בתחרות "פרסי טכנולוגיה בנקאית" בקטגוריות "השימוש הטוב ביותר באינטליגנציה מלאכותית" (Best Use Of AI) ו-"השימוש הטוב ביותר בנתונים".
BeReal היא רשת חברתית צרפתית שהושקה ב-2020. הפלטפורמה החלה לצבור פופולריות במהירות בתחילת ובאמצע 2022. האפליקציה שמה דגש רב על אותנטיות, שמבקרים חשו שחצתה לכדי בנאליות.
התכונה העיקרית של הפלטפורמה היא התראה יומית שמעודדת את המשתמשים לשתף תמונה שלהם ושל הסביבה שלהם במסגרת חלון אקראי של שתי דקות אחת ליום.
הפלטפורמה פותחה על ידי אלכסיס באריאט, עובד לשעבר של GoPro, וקווין פרו.
הפלטפורמה הושקה לראשונה ב-2020, וזכתה לפופולריות נרחבת בתחילת 2022 בעיקר באירופה.
ראשית, החלה התפשטות השימוש בפלטפורמה בקמפוסים של מוסדות אקדמאיים ברחבי העולם, בעיקר בשל תוכניות חילופי סטודנטים.
נכון לסוף אוגוסט 2022, לאפליקציה יש למעלה מכ-21.6 מיליון משתמשים פעילים, וכ-10 מיליון מתוכם פעילים באופן יומיומי.
באפריל 2022, BeReal גייסה כ-30 מיליון דולר בראשות אנדריסן הורוביץ ו-Accel.
במאי 2022, BeReal גייסה 85 מיליון דולר נוספים בסבב גיוס בראשות DST Global של יורי מילנר, והגדילה את השווי שלה לכ-600 מיליון דולר.
אחת ליום, אפליקציית BeReal מודיעה בו זמנית לכל המשתמשים שנפתח חלון בן שתי דקות לפרסם פוסט, המכונה "BeReal".
האפליקציה מחייבת את המשתמשים לצלם באותו רגע תמונה שכוללת צילומים משתי המצלמות, הקדמית והאחורית, של המכשיר הנייד באותו רגע, במטרה לספק תיאור ויזואלי של מה שהם עושים באותו רגע.
זמן חלון הפרסום משתנה מיום ליום, ואינו ידוע למשתמשים לפני קבלת ההודעה.
משתמשים מקבלים רק הזדמנות אחת למחוק את BeReal שלהם ולפרסם עוד אחד, והם לא יכולים לפרסם יותר מאחד בכל עת.
בעוד ש-BeReals שהועלו בזמן אמת מציגים את השעה בה הועלו, BeReals שהועלו באיחור מחלון שתי הדקות מציגה רק את הזמן בו המשתמש איחר בפרסום הפוסט.
משתמשים אחרים יכולים גם לראות כמה ניסיונות ניסה המשתמש המפרסם לצלם את ה-BeReal לפני פרסומו, כמו גם את מיקומו כאשר ה-BeReal צולם.
אפשרות נוספות באפליקציה כוללת פרסום במצב 'גילוי' בו משתמשים יכולים לפרסם את אותם הפוסטים לשיתוף עם קהל ציבורי רחב הרבה יותר.
עם זאת, תכונה זו מוגבלת, מכיוון שמשתמשים אחרים לא יכולים ליצור אינטראקציה עם מפרסמי הפוסטים הגלויים או להגיב להם - בניגוד לפוסטים שפורסמו בקרב חבריהם.
אופן הפרסום החד-יומי של הפלטפורמה גררה השוואות למשחק Wordle, שאף היא צברה פופולריות בתחילת שנת 2022. האפליקציה מחייבת צילום תמונות ברגע ההעלאה ולא מאפשרת שימוש בפילטרים או בכלי עריכה אחרים, ולא מבצעת ספירת עוקבים או שיתופים.
הפלטפורמה לא מחזיקה מנגנון סינון תמונות מפורש, ולכן אין מגבלה על פרסום תמונות לא ראויות.
עם זאת, קיימת פונקציית דיווח המאפשרת למשתמשים לדווח על תמונה או על משתמש אחר אם הם מפרסמים תוכן לא הולם.
תוכנות אלו הוצגו כדרך מתוכננת להתחרות באינסטגרם, תוך הימנעות מהאופי של הפלטפורמות הקיימות על שימוש יתר במדיה חברתית והתמכרות.
למרות זאת, פרסומים של החברה הזהירו כי האפליקציה "עלולה להיות ממכרת" אך גם קבע כי "BeReal לא תהפוך אותך למפורסם".
BeReal אוספת נתונים ממשתמשים, כולל התקנת קובצי "עוגיות" ואיסוף נתוני שימוש.
כחברה צרפתית, היא נדרשת לציית לתקנות ה-GDPR המחמירות שאומצו על ידי האיחוד האירופי בשנת 2016.
ג'ייסון קובלר, כתב מאתר Vice, כתב שבניגוד לאינסטגרם, שמציגה מבט על חייהם הבלתי מושגים של אנשים מיוחדים ועשירים, BeReal "גורמת לכולם להיראות משעממים ביותר".
ניקלאס מיהר, פרופסור למדיה חברתית באוניברסיטת צ'פמן, טען שעומק המעורבות עשוי לקבוע אם הרשת החברתית היא טרנד חולף בלבד או שיש לה "כוח עמידה" אל מול מתחרותיה.
קלסי ויקמן, כתבת ב-BuzzFeed, ציינה כי חוסר הנכונות של האפליקציה "לפאר את הבנאליות של החיים" יוצרת תחושה "צנועה", באופן שמפחית מהאמת על חיי משתמשיה, למרות הדגש המוצהר שלה על אותנטיות.
BeReal נחשבת כמכוונת למשתמשי דור ה-Z, ומנסה למזער את "עייפות המדיה החברתית", תחושת קהות וניתוק מהמציאות הנגרמת מאינטראקציה מתמדת עם גרסה אידיאלית ושקרית של אחרים.
עם זאת, החלון היומי בן שתי הדקות של BeReal נטען כתורם לעייפות המדיה החברתית ולצורך בחשיפה עצמית, כמו גם גישה מתמדת לטלפונים, כדי לאפשר פרסום בדיוק ברגע הנדרש.
חלק מהאנשים מפרסמים באופן קבוע לאחר פקיעת ההודעה של שתי דקות, מה שמוביל לביקורת מסוימת על הפלטפורמה, מכיוון שהיכולת לפרסם באיחור מערערת את מטרות האותנטיות שלה.
עם עליית הפופולריות של BeReal, ביולי 2022 השיקה אינסטגרם תכונת "מצלמה כפולה" הדומה לאופן צילום הפוסטים ב-BeReal.
באוגוסט 2022 החלו לבדוק תכונה דומה בשם "IG Candid Challenges", "אתגר" ברשת החברתית בו משתמשים מתבקשים לפרסם בחשבון האינסטגרם אחת ליום תוך שתי דקות.
החל מספטמבר 2022, TikTok השיקה גם תכונה בשם "TikTok Now", בעל רעיון דומה.
Bears in Trees היא להקת אינדי רוק בריטית מקרוידון, דרום לונדון, אנגליה.
הלהקה נוטה להתנגד לתוויות של ז'אנר מסוים, והם מעדיפים לקרוא לעצמם 'dirtbag boyband'.
באוקטובר 2020, Bears in Trees הוחתמה על ידי חברת תקליטים מבוסטון,Counter Intuitive Records.
קאלום ליצ'פילד ואיאן גילספי, חברי הילדות, הקימו את הלהקה ב-2014 לאחר פירוק הלהקה הקודמת בה היו חברים יחד עם הגיטריסט ניקולס "ניק" פיטרס.
ליצ'פילד פגש בקולג' את ג'ורג' ברי, שעבד עם הלהקה על מיקסים ועזר בהקלטות.
מאז ברי הפך למתופף הלהקה.
חברי הלהקה שלא הצליחו להחליט על שם פנו למחולל שמות אינטרנטי.
התוצאה שהתקבלה הייתה "Bears In Submarines" השם שונה כיוון שלדבריהם היה ארוך מידי.
חברי הלהקה מתייחסים לפול אאוט בוי, The Front Bottoms, מודרן בייסבול, The Wombats, Walk the Moon, The 1975, Dodie ו־Cavetown כהשפעותיהם העיקריות.
ג'ורג' ברי – תופים, כלי הקשה, ומפיק הלהקה.
ברי סיים את לימודיו עם תואר ראשון בהפקה מוזיקלית מקצועית.
איאן גלספי – שירה, גיטרה בס, מילים.
קאלום ליצ'פילד – שירה, יוקלילי, פסנתר.
ליצ'פילד הוא חלילן בעל הכשרה קלאסית.
ניק פיטרס – גיטרה ומילים.
פיטרס מנהל את רוב המדיה החברתית של הלהקה.
Bears in Trees הוציאו את המיני-אלבום הראשון שלהם ב-1 בספטמבר 2015. הלהקה הסירה מאז את השירים מכל שירותי הסטרימינג מלבד בנדקמפ וסאונדקלאוד, מכיוון שלדבריהם האלבום "לא משקף במדויק את הסאונד [שלהם] יותר".
שני השירים האחרונים באלבום מופיעים ב-בנדקמפ כרצועות בונוס.
ב-14 באוגוסט 2017 הם הוציאו את אלבום הבכורה שלהם, "Just Five More Minutes" ג'ו מתיוס ניגן חצוצרה באלבום זה.
סינגל הבכורה של האלבום היה "Good Rhymes for Bad Times" .
"I See Blue" פורסם ב-23 באוגוסט 2019. השירים במיני-אלבום עוסקים בתקופה של הלהקה בקולג'.
כל השירים במיני-אלבום "I Want To Feel Chaotic" פורסמו בנפרד כסינגלים לפני היציאה המלאה של האלבום ב-5 ביוני 2020. לפי הלהקה האלבום עוסק ב"השלמה עם החלקים הגרועים ביותר באישיות שלך – עם הדברים שמפחידים אותך, עם הדברים שמחזיקים אותך ער בלילה...
עם מותם של החברים שלך, והקבלה האיטית שכל אחד ראוי לאהבה."
שירי האלבום פורסמו בנפרד כסינגלים לפני השחרור המלא של האלבום ב-11 בדצמבר 2020.
האלבום פורסם ב-14 במאי 2021. הקליפ הראשון של הלהקה שהופק באופן מקצועי, עבור השיר "Fresh Concrete", בוים על ידי Rakesh Jaitly ויצא ב-17 במאי 2021.
המיני-אלבום יצא ב-27 ביוני 2023. כל השירים באלבום זה הם גרסה מחודשת של שירים קודמים של הלהקה.
"No Point Pretending" פורסם ב-7 במרץ 2023, כשיתוף פעולה עם האמן הבריטי OAHFINNCE.
"Be My Baby" הוא שיר של להקת הבנות האמריקאית The Ronettes אשר יצא במקור לשווקים כסינגל באוגוסט 1963. השיר הופק על ידי פיל ספקטור ונכתב על ידי ספקטור, יחד עם ג'ף בארי, ואלי גריניץ'.
השיר היה ללהיט הגדול ביותר של הלהקה, זכה להצלחה מסחרית גדולה, והגיע בשיא למקום השני במצעד במצעד האמריקני ולמקום הרביעי במצעד הבריטי.
בשנת 2006 ספריית הקונגרס כללה את ההקלטה של השיר ברישום הלאומי להקלטות.
בשנת 2004 השיר דורג במקום ה-22 ברשימת "500 השירים הגדולים בכל הזמנים" של הרולינג סטון.
הוא דורג גם במקום ה-22 במהדורת 2021 של הרשימה, ושוב במהדורת 2023 של הרשימה.
לאורך השנים אמנים רבים ביצעו גרסאות כיסוי של השיר כולל ג'ון לנון, מארון 5, ויגפילד, וטראוויס.
Beast Games היא תוכנית מציאות אמריקאית בהנחיית MrBeast (ג'ימי דונלדסון).
הסדרה עלתה באמזון פריים וידאו ב-19 בדצמבר 2024.
התכנית נוצרה בהשראת הסדרה של נטפליקס - משחק הדיונון, והסרטון הוויראלי שיצר דונלדסון בעקבותיה - $456,000 Squid Game In Real Life!
("משחק הדיונון בשווי 456,000$ בחיים האמיתיים!", בתרגום חופשי לעברית).
המשתתף שזוכה בתוכנית יזכה ב-10 מיליון דולר, הפרס הגבוה ביותר בתוכנית ריאליטי אי פעם.
שני הפרקים הראשנים של העונה הראשונה של "משחקי ביסט" שוחררו בפריים וידאו ב-19 בדצמבר 2024, כשהסדרה מורכבת מעשרה פרקים בסך הכל, שעלו מדי שבוע בימי חמישי.
באותו יום ג'ימי דונלדסון גם פרסם מעין 'פרק מקדים' לתוכנית הריאלטי בערוץ היוטיוב שלו שכותרתו "2,000 אנשים נלחמים עבור $5,000,000", שם הוא מקצץ את מספר האנשים המשתתפים מ-2,000 ל-1,000 בסדרה של אתגרים.
אלף המתמודדים הנותרים התקבלו לתוכנית הרשמית של פריים וידאו.
הזוכה לעונה הראשונה הוא ג'פרי רנדל אלן, מתמודד מספר 831, שזכה ב-10 מיליון דולר.
גפ'רי בוגר פיננסים וניהול שהקדיש את עצמו להעלאת מודעות למחלת המוח הנדירה של בנו, פגם בהעברת קריאטין .
במאי 2025, חודשה הסדרה לשתי עונות נוספות, כאשר צילומי העונה השנייה יתקיימו מיוני עד אוגוסט.
ב-11 בדצמבר 2025, העלה דונלדסון את הטריילר לעונה השנייה של הסדרה, שעלתה לשידור ב-7 בינואר 2026 באמזון פריים.
הנושא של עונה זו הוא 'חוזק מול חוכמה'.
חלק מהמתמודדים השתתפו ביותר מעונה אחת.
+מספרמתמודדיםמקוםעונה 2831ג'פרי רנדל אלןראשון18830טוואנה בארנטשני51974גייג' גלאגרשלישי51424קורטני פריסשישי51566ג'יי.סי.
עונהפרקיםיצא במקורזוכהסגן אלוףסכום זכייהיצא לראשונהפורסם לאחרונהרשת 11019 בדצמבר 202413 בפברואר 2025אמזון פריים וידאוג'פרי רנדל אלןטוואנה בארנט10,004,244 דולר2107 בינואר 202625 בפברואר 2026יפורסם בהמשךיפורסם בהמשךיפורסם בהמשך
מספר כולל מספר פרק שם הפרק בימוי נכתב על ידי תאריך יציאה מקורי1 1 "1,000 אנשים נלחמים על 5,000,000 דולר" טיילר קונקלין וקייט דאגלס-ווקר ג'ימי דונלדסון 19 בדצמבר 2024 תקציר הפרק (לחצו להצגה)
הפרק מתחיל עם הכרזה של MrBeast על הפרס הגדול של חמישה מיליון דולר, ומציגה את 1,000 המתמודדים שלא הודחו בסרטון היוטיוב הראשוני.[1]
הוא מתחיל בהצעת חלוקת מיליון דולר שיחולק לפי כמות האנשים שבוחרים לקחת את ההצעה הזו.
בסופו של דבר, 52 אנשים הלכו משם עם כ-19,230 דולר ביד, והודחו מהתחרות.
במשחק הראשון, MrBeast נותן למתמודדים 10 דקות לתת לאדם אחד לחסל את עצמם, כך שאותה שורה עם אי הכללת אדם ממשיכה הלאה.
המשחק מסתיים עם הדחה מלאה של 3 שורות.
במשחק השני, MrBeast מבקש מהמתחרים לערום אבני משחק צבעוניים ברוחב משתנה, על גבי בלוק בסיס אדום, תוך 10 דקות.
משחק הגמר הוא הצעת שוחד.
MrBeast מציע למתמודדים כמויות גדלות של כסף, ואם הם לוקחים אותו, הם יוצאים עם הכסף.
493 שחקנים עוברים ל-Beast City.2 2 "500 אנשים לכודים בעיר שלי" טיילר קונקלין וקייט דאגלס-ווקר ג'ימי דונלדסון 19 בדצמבר 2024 תקציר הפרק (לחצו להצגה)
493 שחקנים מתיישבים ב"ביסט סיטי" ונחים למשך 24 שעות.
השחקנים מקבלים אסימונים התואמים ל-4 קומות המשחקים.
המשחק הראשון (קומה 4): תפיסת כדורים אדומים.
המשחק השני (קומה 2): הדחה עצמית - הקבוצה הקטנה מנצחת.
המשחק השלישי (קומה 3): קליעת כדורים לכוס ענקית וגביע זהב בשווי $250,000 אישיים.
המשחק הרביעי (קומה 1): חידון טריוויה פשוט.
לסיום, קפטני הקבוצות קיבלו הצעת שוחד של עד מיליון דולר כדי להדיח את קבוצתם.3 3 "הניסוי הבודד" טיילר קונקלין וקייט דאגלס-ווקר ג'ימי דונלדסון 26 בדצמבר 2024 תקציר הפרק (לחצו להצגה)
אף קפטן לא לקח את השוחד.
מרוץ שקים לחסינות ומגורים בבית מיוחד.
אתגר החדר האדום: אדם אחד מכל קבוצה חייב לאזוק עצמו לקיר ולהדיח עצמו תוך 5 שעות כדי להציל את חבריו.
קופסת מתנה מוזהבת מציעה כרטיס טיסה ל"אי-הביסט" (Beast Island) ו-5 כרטיסים נוספים לחלוקה.4 4 "כרטיס הזהב" טיילר קונקלין וקייט דאגלס-ווקר ג'ימי דונלדסון 2 בינואר 2025 תקציר הפרק (לחצו להצגה)
המשך חיפושים אחר כרטיסי טיסה בעיר.
אתגר הכדור: החזקת כדור בעיניים מכוסות - מי שמשחרר הכי קרוב לסוף הטיימר מנצח.
אתגר המטבעות: איסוף מטבעות משאר השחקנים לזכייה בכרטיסי טיסה.
אתגר שיווי המשקל: העברת כדור זכוכית על מקל דק בטור קבוצתי.
אתגר המעגל: כניסה למעגל תוך 60 שניות - אם יותר מאחד נכנס, שניהם מודחים.
בסוף הפרק, 9 מתמודדים בוחרים לצאת לאי ולהסתכן בהדחה מוחלטת.5 5 "הילחם כדי לזכות באי פרטי" טיילר קונקלין וקייט דאגלס-ווקר ג'ימי דונלדסון 9 בינואר 2025 תקציר הפרק (לחצו להצגה)
משחק מחבואים באי מול חיילי נחתים.
זריקת אגוזי קוקוס לקו סיום מבלי לחצות אותו.
הצבעת הדחה מהעיר: השחקנים שנשארו בעיר מצביעים את מי להדיח מהאי.
משחק ה-X וה-O: בחירת קופסאות כשאחת מכילה הדחה.
משחק הלוחות (1, 3, 5): התקדמות בצעדים, מניעת תנועה אם הבחירה זהה לשחקן אחר.6 6 "פיזי, נפשי, סיכוי...
הבחירה שלך" טיילר קונקלין וקייט דאגלס-ווקר ג'ימי דונלדסון 16 בינואר 2025 תקציר הפרק (לחצו להצגה)
סיום תחרות האי: המנצחת זוכה באי ונשארת בתחרות הראשית.
מנטלי:** מבחן IQ וטריוויה (10 הודחו).
מזל:** פלטפורמות אקראיות (12 הודחו).
פיזי:** דחיפת משאית מפלצת ותחרות ריצה.
הפרק מסתיים באתגר התלייה (Dead Hang) בין המגדלים.7 7 "רכבת ההדחה" טיילר קונקלין וקייט דאגלס-ווקר ג'ימי דונלדסון 23 בינואר 2025 תקציר הפרק (לחצו להצגה)
21 מתמודדים באתגר "בעיית הקרונית".
אקירה מדיח 3 שחקניות עבור למבורגיני ומואשם בגזענות על ידי מיה.
בסיבוב הבא אקירה מציל את חברו קולטון במקום לקבל טסלה.
שחקנית 865 מדיחה את אקירה, קולטון ואת עצמה בטעות (הייתה "השחקן המסתורי").
טוואנה נשארת בדילמה אחרונה על פסי הרכבת.8 8 "תבגוד בחבר שלך תמורת 1,000,000 דולר" טיילר קונקלין וקייט דאגלס-ווקר ג'ימי דונלדסון 30 בינואר 2025 תקציר הפרק (לחצו להצגה)
טוואנה מצילה את קווין ו-JC.
אתגר הכסף האנונימי: JC לוקח 650,000$ ומייקל לוקח 223,000$, מה שיוצר סכסוך בקבוצה.
השחקנים מתבקשים להשתמש בכספם כדי לשחד אחרים להצביע עבורם לגמר.9 9 "שחד את דרכך לגמר" טיילר קונקלין וקייט דאגלס-ווקר ג'ימי דונלדסון 6 בפברואר 2025 תקציר הפרק (לחצו להצגה)
נבחרים לגמר: אמה, ג'ף, טוואנה, יסניה, גייג' וקורטני.
JC, מייקל, קווין ופטריק מודחים.
גייג' מבצע הטלת מטבע להכפלת הפרס ל-10 מיליון דולר.
המסך נהיה שחור בשיא המתח.10 10 "היפוך מטבע של 10,000,000$" טיילר קונקלין וקייט דאגלס-ווקר ג'ימי דונלדסון 13 בפברואר 2025 תקציר הפרק (לחצו להצגה)
המטבע מצליח - הפרס הוכפל ל-10 מיליון דולר!
אתגר הצינורות: קורטני ואמה מודחות.
אתגר הזיכרון: יסניה נכשלת ומודחת.
גייג' לוקח שוחד של מיליון דולר ופורש.
גמר התיקים: ג'ף בוחר את התיק הנכון וזוכה ב-10,000,000 דולר.
ב-18 במרץ 2024, היוטיובר ויוצר התוכן ג'ימי דונלדסון (MrBeast), הודיע כי חתם עם אולפני אמזון להפקת תוכנית המציאות.
הסדרה נוצרה על ידי דונלדסון, טיילר קונקלין, שון קליצנר ומאק הופקינס.
דונלדסון הוא המנחה והמפיק בפועל.
לפי הדיווח, תקציב הסדרה עומד על יותר מ-100 מיליון דולר.
התוכנית שברה כ-42 שיאי גינס בעונתה הראשונה בלבד, ביניהם:
הפרס הכספי הגדול ביותר בתוכנית ראליטי.
סט הצילומים הגדול ביותר שבו צולמה תוכנית ריאליטי (כ-6,366 מ"ר).
המספר הגדול ביותר של מצלמות שפעלו בו זמנית.
אורך כבלי החשמל הארוך ביותר לתוכנית טלוויזיה.
הפרס הכספי הפיזי הגדול ביותר על סט (5,000,000 דולר).
סכום הפרסים הגבוה ביותר שנדחה על ידי מתמודד בתוכנית ריאליטי תחרותית (1,000,000 דולר).
קרן הפרסים הגדולה ביותר שהוענק לתוכנית ריאליטי תחרותית (10,000,000 דולר).
סכום הכסף הגבוה ביותר שחולק בפרק בודד של תוכנית ריאליטי תחרותית (2,020,000 דולר)
הצילומים החלו בשלב "הסיבוב הראשון", שצולם בתאריכים 18–22 ביולי 2024, בתוך אצטדיון אליג'אנט בלאס וגאס, עם השתתפותם של כ-2,000 מתמודדים.
שלב "הסיבוב השני" צולם עם כ-1,000 המתמודדים באולפני Downsview Park בטורונטו, קנדה, באוגוסט של אותה השנה.
צילומי העונה השנייה החלו בלאס וגאס ביוני 2025, והסתיימו באוגוסט 2025.
חלק מעונה 2 כולל קרוסאובר עם סדרת הריאליטי "הישרדות" של CBS.
צוות ההפקה של "הישרדות", שהתכונן לצילומי העונה ה-50 של הסדרה, אירח סדרת אתגרים עבור "ביסט גיים", כאשר מנחה התכנית, ג'ף פרובסט הופיע כמנחה שותף במסגרת השיתוף.
כחלק מהקרוסאובר, דונלדסון צפוי להופיע בפרק של "הישרדות 50" בתור מעריץ של סלבריטאים, מה שיציג טוויסט.
חלק מהתמודדים התלוננו שלא סופק להם מזון, מים, תרופות ומיטות לשינה במהלך צילומי התוכנית.
בנוסף, עשרות דיווחו כי במהלך הצילומים הראשונים התרחשו פציעות שונות, כמו התעללות, הטרדה מינית ועוד.
ב-16 בספטמבר 2024, הוגשה תובענה ייצוגית לבית המשפט העליון בלוס אנג'לס.
עונה 1 של "משחקי הביסט" עלתה לראשונה באמזון פריים וידאו ב-19 בדצמבר 2024, וכללה עשרה פרקים שיצאו מדי שבוע, כאשר שני הפרקים הראשונים שוחררו ביחד ב-19 בדצמבר 2024 .
באותו יום, ג'ימי דונלדסון פרסם בערוץ היוטיוב שלו פרק מקדים בשם "2,000 אנשים נלחמים עבור $5,000,000", שבו צמצם את מספר המשתתפים מ-2,000 מתמודדים במקור ל-1,000, שהמשיכו לתוכנית הרשמית.
עונה 2 עלתה אף היא בפריים וידאו ב-7 בינואר 2026, ומורכבת אף היא מעשרה פרקים ששוחררו מדי שבוע עד פברואר 2026.
הסדרה הפכה לסדרת הריאליטי הלא-מתוסרטת הנצפית ביותר של פריים וידאו אי פעם ולסדרת הבכורה השנייה בגודלה של 2024 אחרי Fallout, עם 50 מיליון צופים בתוך 25 ימים.
אמזון ציינה כי מחצית מהקהל הגיע מחוץ לארצות הברית.
עם זאת, הסדרה התקבלה בצורה שלילית על ידי המבקרים.
באתר הביקורות Rotten Tomatoes, היא זכתה לדירוג אישור של 13% בהתבסס על 8 ביקורות בלבד, עם דירוג ממוצע של 3.8 מתוך 10. באתר Metacritic, שמשתמש בממוצע משוקלל, הסדרה קיבלה ציון של 38 מתוך 100 על סמך 5 ביקורות, מה שמעיד על "ביקורות שלילי".
מבקרים אחרים ביקרו את הביצועים של דונלדסון (MrBeast) וטענו שהוא רועש ושטחי, וכן ציינו כי הסדרה אינה מתמקדת מספיק במתמודדים.
נעמי פריי מהניו-יורקר כתבה כי השימוש במספרים במקום בשמות המתמודדים מקשה על הצופים להזדהות איתם, בניגוד לתוכניות ריאליטי אחרות.
אתרים כמו IGN, הגרדיאן, Vox ו-PC Gamer ביקרו את הסדרה על כך שהיא משעתקת את הרעיון של משחק הדיונון אך מסירה ממנו את האווירה הדיסטופית.
קייטי נוטופולוס מ-Business Insider ציינה שנהנתה מהתוכנית, אך הביעה חשש שהיא עלולה להעביר לילדים מסר לפיו לכסף אין ערך אמיתי.
ג'ף יאנג, יועץ עסקי ובעל טור ב-וול סטריט ג'ורנל טען כי החסות תאפשר לחברת האם של "MoneyLion" - חברת Gen Digital לכוון את הפרסום לקהל של MrBeast, שחלקו סובל מחוסר יציבות כלכלית.
בתגובה לציון 2/10 של IGN, דונלדסון כתב: "כן, עצוב שאדם אחד שלא מחבב אותי יכול פשוט לתת ציון 2/10 למשהו שאלף אנשים הקדישו לו את חייהם, כשלגמרי ברור שזה לא המצב".
ב-25 בינואר 2025, MrBeast העלה סרטון שכותרתו Every Minute One Person is Eliminated, העוקב אחר 20 אנשים שהודחו מששת הפרקים הראשונים של התוכנית Beast Games, שמקבלים הצעה להתחרות בחלק מהאתגרים שהוצגו בסדרה, אך הפעם על 500,000 דולר (מאוחר יותר מופחתים ל-431,000 דולר).
"Beautiful" (בעברית: "יפה") הוא שיר של זמרת הפופ כריסטינה אגילרה, שנכתב והופק בידי לינדה פרי.
השיר יצא לאור כסינגל השני מהאלבום Stripped ב-24 בדצמבר 2002. בשיר, מציינת אגילרה שהיא לא נותנת לשליליות של האדם להשתלט עליה, ומצהירה: "אני יפה לא משנה מה הם אומרים, מילים לא יכולות לשבור אותי".
השיר הגיע למקום הראשון במצעדי פזמונים רבים בעולם, ביניהם מצעד הסינגלים הבריטי והמצעד הקנדי, ולמקום השני במצעד הבילבורד הוט 100. השיר קיבל ביקורות טובות בעיקר, וצוין לעיתים כאחד משיריה הטובים ביותר של אגילרה.
השיר זכה בפרס גראמי בשנת 2004 בקטגוריה "הביצוע הקולי הנשי הטוב ביותר", ואף היה מועמד בקטגוריה "שיר השנה".
לינדה פרי שכתבה את השיר השמיעה אותו תחילה לפינק.
זו התלהבה מאוד מהשיר וביקשה להקליט אותו לאלבומה M!ssundaztood, אך פרי סירבה, ואמרה שהיא מעוניינת לשיר אותו בעצמה.
פרי השמיעה גם לכריסטינה אגילרה את השיר, מספר חודשים מאוחר יותר במהלך עבודתן על האלבום Stripped.
אגילרה התלהבה מהשיר ושרה אותו תוך כדי שהשמיעה לה אותו.
לאחר זמן מה, שוכנעה פרי שהשיר מתאים לאגילרה.
השיר הוקלט פעם אחת, למרות דאגותיה של אגילרה בנוגע לכמה בעיות בהקלטה, אך פרי התעקשה להשאיר אותו כמו שהוא.
הסינגל תוכנן להיות הסינגל הראשון מהאלבום.
עם זאת, חברת התקליטים של כריסטינה אגילרה רצתה להוציא את Dirrty כסינגל הראשון, ולא את Beautiful.
לאחר יציאתו של Dirrty, הוא לא הצליח כלל ביחס לציפיותיה של חברת התקליטים, וזו מיהרה להוציא את Beautiful על מנת לשמור על היקף מכירות אלבומים גבוה.
השיר נחשב למעין קאמבק של הזמרת בעקבות הצלחתו הרבה.
הסינגל הראשון מהאלבום, "Dirrty" לא הצליח במידה רבה במצעדי הפזמונים בעולם.
כשיצא Beautiful כסינגל, הוא הגיע למקום השני במצעד הבילבורד הוט 100 (לשם השוואה, Dirrty הגיע אל המקום ה־48), בעיקר בגלל השמעות רדיו מרובות.
השיר נשאר בעשרת הגדולים במצעד למשך 12 שבועות, והגיע למקום הראשון במצעדים רבים אחרים של מגזין הבילבורד.
בבריטניה, הגיע השיר למקום הראשון במצעד הסינגלים הבריטי, והיה לרביעי של אגילרה להגיע אל פסגת המצעד.
בנוסף, הגיע השיר אל המקום הראשון בקנדה, ואף בניו זילנד, שם היה לשיר ה־60 המצליח ביותר בכל הזמנים, והגיע למעמד זהב.
הסינגל היה אחד מהסינגלים המצליחים של אגילרה באירופה; הוא הגיע לחמשת הגדולים כמעט בכל מצעד שם, ולמקום הראשון במצעד האוסטרלי, שם הגיע למעמד פלטינה עם 70,000 מכירות.
השיר זכה בפרס גראמי עבור "ביצוע הפופ הנשי הטוב ביותר".
השיר דורג במקום השני ברשימת עשרת הגדולים של הקוראים לשנת 2004 במגזין הרולינג סטון, והווידאו במקום השני תחת קטגוריה "הווידאו הטוב ביותר, בחירת הקוראים".
בישראל, הגיע השיר למקום השני במצעד העשור של גלגלצ.
"Because of You" (בעברית: "בגללך") הוא הסינגל הרביעי (השלישי באירופה) של קלי קלרקסון מאלבומה השני Breakaway.
השיר הוא בלדת פופ שיצאה לאור בשנת 2005.
קלרקסון כתבה את "Because of You", שיר על גירושי הוריה, בגיל 16. בשיר קלרקסון מאשימה את הוריה בכאב שנגרם לה עקב פרידתם וטוענת כי לא התחשבו ברגשותיה.
עקב היות השיר אישי מאוד, קלרקסון הצהירה לאחר יציאתו שהיא מתחרטת על הוצאתו כסינגל.
למרות זאת, הסינגל היה להיט גדול מאוד בכל העולם, בעיקר באירופה.
עד היום, זהו הסינגל הכי מצליח של קלי קלרקסון בישראל , לאחר שהיה שבועות רבים במקום הראשון במצעד של גלגלצ ואף נבחר לשיר השנה לשנת 2006.
הוידאו קליפ של Because Of You בוים על ידי ואדים פרלמן.
בתחילת הקליפ רואים מריבה בין קלרקסון לבין שחקן שמגלם את בן זוגה.
באמצע המריבה התמונה קופאת ברגע שבן זוגה כמעט ומשליך תמונה שלו, קלרקסון ובתם הקטנה ורואים את קלרקסון מבקרת בביתה ורואה איך הרגישה כילדה כשהוריה רבו.
בסוף הקליפ קלרקסון מבינה שהיא לא רוצה לפגוע בבתה כמו שהוריה פגעו בה אז היא ובן זוגה משלימים ומחבקים את בתם הקטנה.
סרטון השיר זיכה את קלארקסון בפרס VMA בשנת 2006 בקטגוריית "הקליפ הנשי הטוב ביותר".
"Because" (בעברית: "בגלל") הוא שיר רוק אומנותי שנכתב על ידי ג'ון לנון(נרשם תחת הקרדיט לנון-מקרטני) לאלבום אבי רואד של הביטלס.
הוא כולל שלוש הרמוניות קוליות בולטות המתחלקות בין פול מקרטני, ג'ון לנון וג'ורג' האריסון, כאשר כל הרמוניה הוקלטה שלוש פעמים, כך שנוצרו 9 קולות.
התוצאה הסופית משוות לצליל של להקת הביץ' בויז.
השיר מתחיל עם פסנתר חשמלי המנוגן על ידי ג'ורג' מרטין כשלאחר מכן מצטרפת הגיטרה של לנון, כאשר שני הכלים מנוגנים לתוך "לזלי ספיקר".
האפקט של הרמונית הקולות נוצר כתוצאה משילוב של שלושה טייקים כאשר בכל טייק מוקלטים שלושה קולות, והקולות וגיטרות הבס נכנסו במה שאלן פולאק קורא ה"גשר-הקטן".
השיר היה אחד מכמה שירים בודדים של הביטלס שכלל את סינתיסייזר המוג (הביטלס היו בין הראשונים להתנסות ביצירת רוקנרול עכשווי באמצעות מוג), אם כי הכלי שימש קודם לכן להקות נוספות, בעיקר להקות כמו הדלתות, סיימון וגרפונקל וההאבנים המתגלגלות.
שימושה של הלהקה במוג עודד להקות רוק מתקדם רבות באותה תקופה להשתמש בכלי שהיה חדיש באותה תקופה לאחר השיר (אמרסון, לייק ופאלמר, יס ואחרים).
לפי לנון, הדמיון של השיר ליצירה סונטת אור הירח של בטהובן לא הייתה מקרית: "יוקו ניגנה את 'סונטת אור הירח' בפסנתר...
שאלתי אותה 'האם את יכולה לנגן את התווים לאחור?' וכתבתי את השיר לפי המנגינה.
אין דמיון, אין התייחסויות מעורפלות.".
בנוסף לקונספט, גם האקורד החוזר בשיר- סי מינור, לקוח מ"סונטת אור הירח" של בטהובן.
השיר הוקלט 16 פעמים כשלבסוף הטייק ה-16 נבחר.
ההקלטה העיקרית הייתה בתאריך 1 באוגוסט 1969, הקלטת הקולות בנפרד ואיחודם לאחר מכן בתאריך 4 באוגוסט 1969, ושימוש בסינתיסייזר מוג על ידי האריסון בתאריך ה-5 באוגוסט 1969.
לפיכך, זה היה השיר האחרון באלבום שהיה על קלטת, אם כי עוד היו קולות מופרדים שהיו מיועדים לשירים לא גמורים אחרים.
גרסאות נוספות של השיר נמצאות באלבום האוסף Anthology 3 משנת 1996 ובאלבום הרימקסים Love משנת 2006.
בשתי הגרסאות הופיע השיר בגרסת א-קפלה (שירה בלבד, ללא ליווי כלי), אך בגרסת Love ישנה גם האטה בקצב ושילוב של צלילי ציוץ ציפורים.
ג'ון לנון - מוביל את ההרמוניה התלת-קולית (הקול הראשון), זמר מוביל וגיטרת קצב
פול מקרטני - הקול השני, בס
ג'ורג' האריסון - הקול השלישי, סינתיסייזר "מוג"
השיר קיבל ביקורת פרטנית בספרו של מבקר המוזיקה איאן מקדונלד "Revolution in the Head: The Beatles' Records and the Sixties", שיצא ב-1994.
+מצעדי כל הזמניםארגוןשםמיקוםכאן 88מצעד שירי הביטלס של כאן 8810
2007 סולוויג סלטג'ל שירים מקומיים (אלבום) 2007 שחקני הסרט מעבר ליקום (סרט) שישה שחקנים ראשיים ועוד שלושה שחקנים משניים מתאחדים יחדיו בשביל לבצע את תשעה הקולות 2009 מרטין ג'ון הנרי אבי רואד עכשיו!(אלבום) 2009 ג'רי ראפרטי החיים ממשיכים (אלבום)
Because of You הוא אלבום האולפן השני של זמר הרית'ם אנד בלוז והפופ האמריקני, ני-יו.
האלבום יצא לאור במאי 2007 תחת חברת התקליטים Def Jam Recordings.
באלבום יש בסה"כ 2 זמרים אורחים: ג'יי זי בשיר "Crazy", וג'ניפר הדסון בשיר "Leaving Tonight".
האלבום, כמו קודמו, הגיע למקום הראשון במצעד הבילבורד 200, כשמכר מעל 250,000 עותקים בארצות הברית בשבוע הראשון לצאתו, ולבסוף הגיע למעמד אלבום פלטינה.
עם השקתו, האלבום קיבל לרוב ביקורות חיוביות מאוד ממבקרי מוזיקה רבים, המבוססות על ציון מצטבר של 74/100 באתר Metacritic.
האלבום זכה בפרס גראמי בקטגוריית "אלבום הרית'ם אנד בלוז העכשווי הטוב ביותר" בשנת 2008. עד כה האלבום מכר מעל 1,600,000 עותקים ברחבי ארצות הברית.
מצעד אלבומים דירוג שיאאוסטרליה 39 הולנד 30 אירלנד 34 ניו זילנד 34 שווייץ 49 מצעד האלבומים הבריטי 6 בילבורד 200 (ארצות הברית) 1 בילבורד מצעד אלבומי ה-R&B/היפ-הופ (ארצות הברית) 1
Beautiful Monster הוא שיר של אמן ה-R&B וכותב השירים האמריקני ני-יו.
הוא הופץ ב-iTunes ביוני 2010, בתור הסינגל הראשון מתוך אלבום האולפן הרביעי של ני-יו, Libra Scale.
סגנון השיר הוא דאנס-פופ עם השפעות של סגנונות מוזיקליים שונים נוספים.
השיר זכה לביקורות ראשוניות חיוביות, כשמספר מבקרי מוזיקה השוו את הקול של ני-יו לסגנון הקול של מייקל ג'קסון.
Beautiful Monster הושק ב-25 במאי 2010, והקליפ הושק ב-14 ביולי 2010, יחד עם הקליפ לסינגל השני של ני-יו מהאלבום, Champagne Life.
השיר הפך ללהיט אירופי במדינות רבות, והפך לסינגל השלישי של ני-יו שמגיע למקום הראשון במצעד הסינגלים הבריטי (קדמו לו So Sick ו-Closer).
הוא הגיע למעמד פלטינה באיטליה, כשמכר מעל 30,000 עותקים.
מקוםתאריםמכירות איטליה (FIMI) פלטינה 30,000 הממלכה המאוחדת (BPI) זהב 400,000
Beautiful life הוא אלבום האולפן השני של הזמר שי נובלמן.
האלבום הופק על ידי שי נובלמן ויצא בחברת פונוקול.
מילות השירים באלבום הן באנגלית.
האלבום זכה בצאתו להד תקשורתי.
שלושה שירים מתוכו שובצו ברשימות השידור של תחנות הרדיו הארציות, השג נדיר בתקופה בה הרדיו הישראלי לא נהג לפרגן ליוצרים ישראלים שהקליטו בשפה זרה.
השירים Girlfriend ו- Baby in the rain, שיצאו כסינגלים והפכו ללהיטיו הראשונים של נובלמן בישראל, לוו בקליפים, כשהאחרון שבהם (שבויים על ידי הבמאי אורן שי), עלה לגמר תחרות הקליפים האמריקאית IMVF שנה אחר כך.
הסינגל הרביעי מהאלבום, Wonderful (דואט של נובלמן והגיטריסט גבע אלון), נבחר על ידי מאזיני תוכנית הקצה בגלגלץ כשיר הישראלי האהוב לשנה זאת.
השיר "The yellow sun" נכתב על קבוצתו האהודה של נובלמן, בית"ר ירושלים, ומתארח בו כוכב העבר של הקבוצה, דני נוימן.
באלבום ליוותה את נובלמן להקה שמנתה כמה מן הנגנים הבולטים של סצנת האינדי רוק הישראלית דאז:
גבע אלון בגיטרה ושירה, יותם בן חורין בגיטרה בס ושירה ואיסר טננבאום מלהקת רוקפור בתופים.
שירי האלבום התאפיינו בהרמוניות קוליות של נובלמן וחבריו, ורובם גם בצליל רוקנרולי בסיסי ומחוספס יותר בהשוואה לאלבומו הקודם.
Beautiful Eyes (בעברית: עיניים יפות) הוא המיני-אלבום הרביעי של הזמרת-היוצרת האמריקאית טיילור סוויפט.
המיני-אלבום יצא לאור ב-15 ביולי 2008 על ידי ביג משין רקורדס באופן בלעדי לחנויות וול-מארט בארצות הברית ובאינטרנט.
האלבום נמנה עם זרם הקאנטרי-פופ, וכלל שני שירים מקוריים חדשים של סוויפט, "Beautiful Eyes" ו-"" וגרסאות חלופיות לשירים מאלבום הבכורה שלה, Taylor Swift (2006).
בעותק ה-DVD של המיני-אלבום, נכללו בנוסף לשירים גם הווידאו קליפים של הסינגלים מתוך האלבום הראשון Taylor Swift.
Beautiful Eyes הגיע למקום התשיעי במצעד 200 האלבומים של הבילבורד ולמקום הראשון במצעד אלבומי הקאנטרי של בילבורד, ממנו הדיח את אלבום הבכורה שלה.
"I Heart Question Mark" יצא כסינגל שיווקי ביוני 2008. אף על פי שהמיני-אלבום לא קודם על ידי סוויפט, היא ביצעה את שיר הנושא במספר הזדמנויות.
סוויפט זכתה להצלחה רבה עם יציאתו לאור של אלבום הבכורה שלה Taylor Swift (2006), והתחילה לעבוד על אלבום האולפן השני שלה, Fearless (2008), בשנת 2007. באותה תקופה, היא קיבלה מספר הודעות דואר אלקטרוני ממעריצים שביקשו שסוויפט תוציא חומר חדש, מה שהביא אותה להוציא את Beautiful Eyes: .
המוזיקה ב-Beautiful Eyes היא מוזיקת קאנטרי-פופ ומוזיקה בת-זמננו.
המיני-אלבום כולל גרסאות חדשות של שירים מ-Taylor Swift: גרסה חלופית של "Should've Said No", הסינגל החמישי מתוך האלבום, גרסה אקוסטית של "Teardrops on My Guitar", הסינגל השני מהאלבום, עריכת רדיו של "Picture to Burn", הסינגל הרביעי מהאלבום, ו-"I'm Only Me when I'm with You", סינגל שיווקי מהאלבום.
המיני-אלבום כולל גם שני שירים מקוריים, "Beautiful Eyes" ו-"I Heart Question Mark", אותו כתבה בשנת 2003. ה-DVD של המיני-אלבום כולל וידאו קליפים של הסינגלים מתוך Taylor Swift, כמו גם וידאו קליפ שנעשה ל-"Beautiful Eyes" מצילומים ממסיבת יום הולדת השמונה עשר של סוויפט.
סוויפט לא רצתה שהמיני-אלבום יתפס בטעות כאלבום השני שלה, ולכן הוציאה אותו באופן בלעדי ברשת הקמעונאות האמריקאית וול-מארט.
האלבום היה זמין רק בחנויות וול-מארט ובאתר האינטרנט של הרשת.
כמו כן, הוא היה במהדורה מוגבלת משום שסוויפט הרשתה לחברת התקליטים שלה לייצר רק מספר מסוים של עותקים.
Beautiful Eyes הגיע למקום התשיעי במצעד 200 האלבומים של הבילבורד, עם מכירות של 45,000 עותקים בשבוע הראשון; הוא נשאר במצעד במשך 20 שבועות.
המיני-אלבום הגיע למקום הראשון במצעד אלבומי הקאנטרי של בילבורד, ממנו הדיח את אלבום הבכורה שלה.
עם Taylor Swift במקום השני, הפכה סוויפט לאמן הראשון שמחזיק בשני המקומות בו זמנית, מאז ליאן ריימס שעשתה זאת ב-1997 עם אלבומיה Blue (1996) ו-Unchained Melody: The Early Years (1997).
בסך הכל, נשאר המיני-אלבום 28 שבועות במצעד.
במצעד סוף השנה של מצעד 200 האלבומים של הבילבורד הגיע המיני-אלבום למקום ה-192.
נכון לאוגוסט 2012, המיני-אלבום מכר 304,000 עותקים בארצות הברית.
"I Heart Question Mark" יצא כסינגל שיווקי לקידום מכירות Beautiful Eyes ב-23 ביוני 2008. סוויפט קידמה את Beautiful Eyes בצורה מינימלית משום שלא רצתה יתפס בטעות כאלבום השני שלה, אך הופיעה עם שיר הנושא במספר מקומות.
השיר בוצע לראשונה ב-2005, בתערוכת מוזיקה שנתית שהתקיימה באנהיים, קליפורניה.
"Beautiful Liar" (בעברית: "שקרן יפה") הוא שיר של הזמרת האמריקאית ביונסה ושל הזמרת הקולומביאנית שאקירה.
השיר נכתב על ידי ביונסה, אמנדה גוסט, איאן דנץ' וסטארגייט, מיקל ס אריקסן והטור אריק, והופק על ידי סטארגייט וביונסה.
השיר יצא כסינגל ראשון ממהדורת הדלוקס של האלבום השני של ביונסה B'Day ב-12 בפברואר 2007. לשיר יצא במקביל גם גרסה מעורבת באנגלית ובספרדית תחת השם "Bello Embustero".
Beautiful Liar הוא שיר קצבי, מבחינה מוזיקלית זהו מיזוג של השירה הלטינית והמזרח תיכונית של שאקירה יחד עם שירת ההיפ הופ העכשווית וסגנון ה-R&B של ביונסה.
זהו שיר בנושא העצמה נשית, השיר מתאר שתי בחורות המאוהבות באותו הגבר, אך במקום להילחם עליו, הן מחליטות שהוא לא שווה את הזמן שלהן.
השיר התקבל היטב על ידי מבקרי מוזיקה, ששיבחו את שיתוף הפעולה של ביונסה ושאקירה יחד.
השיר הועמד לפרס שיתוף הפעולה הטוב ביותר בשיר מסוג פופ בטקס גראמי ה-50, והגרסה הספרדית הועמדה לפרס תקליט השנה בטקס פרסי גראמי הלטיני לשנת 2007.
השיר היה להצלחה מסחרית גדולה.
השיר הגיע לשיא כאשר התמקם במקום ה-3 במצעד הבילבורד הוט 100 של ארצות הברית.
השיר הגיע למקום הראשון במדינות רבות באירופה, ביניהם, צרפת, גרמניה, הונגריה, אירלנד, איטליה, הולנד, ניו זילנד, שווייץ ובריטניה.
בנוסף לכך, השיר הגיע למעמד פלטינה בארצות הברית.
קליפ השיר הופק על ידי ג'ייק נאוה, הקליפ משלב ריקודי בטן על ידי ביונסה ושאקירה.
כמו כן, הפך השיר לאחד מ השירים הנמכרים ביותר בכל הזמנים בספרד.
מצעדים (2007)מיקום שיאאוסטרליה5בלגיה2קנדה2צ'כיה8דנמרק4אירופה (100 סינגלים חמים)1פינלנד2צרפת1גרמניה1הונגריה1אירלנד1איטליה1הולנד1ניו זילנד1נורווגיה2סלובקיה11ספרד1שוודיה6שווייץ1בריטניה1ונצואלה15ארצות הברית (בילבורד הוט 100)3ארצות הברית (שירי פופ)4מצעדי סוף שנה (2007)מיקום שיאאוסטרליה51אוסטריה29בלגיה18צרפת27גרמניה28יוון17הונגריה17איטליה9הולנד13ניו זילנד37ספרד12שוודיה49שווייץ11בריטניה12ארצות הברית (בילבורד הוט 100)64ארצות הברית (פופ)53
מקוםתאריםמכירותאוסטרליה (ARIA)פלטינה 2×140,000איטליה (FIMI)60,000ארצות הברית (RIAA)פלטינה1,419,000בלגיה (BEA)זהב25,000בריטניה (BPI)זהב600,000גרמניה (BVMI)זהב150,000דנמרק (IFPI Denmark)פלטינה15,000ניו זילנד (RMNZ)זהב7,500ספרד (PROMUSICAE)פלטינה 3×120,000רינגטוןארצות הברית (RIAA)זהב500,000ספרד (PROMUSICAE)פלטינה 3×60,000סיכוםבכל העולם5,000,000 מכירות + הזרמת מדיה בלבד
Beautiful Mess הוא שירו של הזמר הרוסי-בולגרי קריסטיאן קוסטוב.
השיר, שיצא ב-13 במרץ 2017 להורדה דיגיטלית דרך חברת התקליטים Virginia Records, ייצג את בולגריה באירוויזיון 2017 בקייב שבאוקראינה.
ב-22 בדצמבר 2016 קראה רשות השידור הבולגרית (Bulgarian National Television) למפיקים מוזיקליים ולחברות תקליטים להגיש שירים במטרה לייצג את בולגריה באירוויזיון 2017. ב-25 בינואר 2017 נחשף כי שישה שירים נותרו ברשימת המועמדים, וב-7 בפברואר ששלושה מהשירים נותרו ברשימה הסופית.
ב-13 במרץ נחשף כי קוסטוב יהיה הנציג הבולגרי.
שירו "Beautiful Mess" נחשף מאוחר יותר באותו היום.
בולגריה השתתפה בחצי הגמר השני של התחרות ב-11 במאי, בו זכתה במקום הראשון עם 403 נקודות.
בגמר, שנערך ב-13 במאי, הגיע השיר למקום השני, עם 615 נקודות.
Beautiful Trauma (בעברית: טראומה יפה) הוא אלבום האולפן השביעי של הזמרת האמריקאית פינק אשר יצא לאור ב-13 באוקטובר 2017, על ידי חברת התקליטים RCA רקורדס.
הסינגל הראשון מהאלבום "What About Us", יצא לאור ב-10 באוגוסט 2017, ובו הביעה פינק את דעתה פעם נוספת לגבי כל מה שקורה בארצות הברית, ובכלל.
הסינגל זכה להצלחה רבה ואף הצליח להגיע למקום ה-1 במצעד האוסטרלי והסקוטי.
את הסינגל פרסמה פינק בערוץ ה-Vevo שלה, ולאחר מספר ימים יצא הווידאו קליפ המלא, שזכה גם כן להצלחה ביוטיוב, כאשר נכון ל-2 באפריל 2018, מונה הצפיות שלו עולה על למעלה מ-215 מיליון צפיות.
בפרק זמן כלשהו בחרה פינק להודיע כי אלבומה השביעי עתיד לצאת בשנת 2017, ולאחר שהוציאה את הסינגל הראשון ממנו "What About Us", הודיעה כי האלבום עתיד לצאת ב-13 באוקטובר 2017. את כל שירי האלבום כתבה פינק בשיתוף ג'וני מקדייד וסטיב מק, שגם הפיק לה את האלבום.
"What About Us" - הוא הסינגל הראשון והפותח מן האלבום.
הסינגל יצא לאור ב-10 באוגוסט 2017, תחת חסותה של חברת התקליטים RCA.
הסינגל זכה להצלחה עולמית כאשר הגיע למקום ה-1 במצעד האוסטרלי והסקוטי, למקום ה-5 בבריטניה, שם גם הפך לאחד מהסינגלים המצליחים ביותר של הזמרת, ולמצעדים רבים נוספים.
הווידאו קליפ הנלווה שיצא לסינגל זכה גם כן להצלחה ביוטיוב וצבר כמות צפיות נכבדת שעולה על למעלה מ-215 מיליון צפיות נכון ל-2 באפריל 2018.
"Beautiful Trauma" - יצא לאור ב-10 בנובמבר 2017, כסינגל השני מתוך האלבום.
הגיע בשיאו אל המקום ה-78 במצעד של הבילבורד הוט 100. הקליפ שיצא לשיר זכה להצלחה רבה ביוטיוב וצבר למעלה מ-95 מיליון צפיות.
"Whatever You Want" - יצא לאור ב-4 ביוני 2018, כסינגל השלישי מתוך האלבום.
הצליח בשיאו להגיע אל המקום ה-6 במצעד שבפלנדריה.
בנוסף לכך, הגיע השיר אל המקום ה-74 במצעד שירי המבוגרים של ארצות הברית.
"Secrets" - יצא לאור ב-24 ביולי 2018, כסינגל הרביעי מתוך האלבום.
Beauty and a Beat (בעברית: יופי ומקצב) הוא שיר של הזמר הקנדי ג'סטין ביבר מתוך אלבום האולפן השלישי שלו, Believe.
בשיר משתתפת גם הראפרית הטרינידדית ניקי מינאז', אשר כתבה את השיר יחד עם כותב השירים ההודי-אמריקאי סוואן קוטצ'ה, מקס מרטין וזד.
והופק על ידי שני האחרונים עם מערכת תופים כבדה וסינתיסייזרים.
מבחינה מילולית, עוסק תוכן השיר בג'סטין ביבר, אשר רוצה לקחת את אהבתו למועדון, שם הם יכולים "לחגוג כאילו זה 3012".
זה השיר היחיד מהאלבום, אשר ביבר לא השתתף בכתיבתו.
השיר הפך לסינגל השלישי מתוך האלבום.
בעקבות יציאתו האלבום, הגיע שיר זה, בשבוע הראשון במצעד הבילבורד הוט 100 למקום ה-72, הודות הצלחתו בהורדות דיגיטליות.
לאחר פרסום הווידאו קליפ של השיר, נכנס השיר מחדש למצעד, הוצב שנית במקום ה-72, ובהמשך הגיע בשיאו למקום החמישי.
כמו כן, בשבועו הראשון בקנדה הוט 100, הגיע השיר למקום ה-47.
מאוחר יותר דיבר ביבר על שיתוף הפעולה עם מינאז' ואמר: "רציתי ראפר, ואני חושב שהיא הבחירה הטובה ביותר לכך.
הרגשתי שהיא מתאימה בדיוק לשיר".
אלבום של רמיקסים שוחרר ב-11 בדצמבר 2012.
ביבר הופיע עם השיר לראשונה בפרסי המוזיקה האמריקאית עם מינאז'.
כמו כן, שרה מינאז' את חלקה בשיר כחלק מסיבוב ההופעות Pink Friday: Reloaded Tour.
ביבר אף הופיע עם השיר בוויקטוריה סיקרט פאשן שואו, וכן בוונגו טנגו 2015.
הקליפ לשיר, אותו ביים ביבר עצמו, פורסם ב-12 באוקטובר 2012 בערוץ היוטיוב שלו, והחזיק לתקופה בשיא של רף הצפיות הגבוה ביותר ל-24 שעות עם 10.6 מיליון צפיות תוך יממה אחת.
נכון למאי 2022, צבר הווידאו קליפ כמיליארד מיליון צפיות ביוטיוב, והוא הווידאו האחד עשר הנצפה ביותר של ביבר באתר.
ב-15 ביוני 2022, הווידאו קליפ של השיר נצפה יותר ממיליארד צפיות באתר יוטיוב, ונהפך לשירו ה-11 של ביבר ולשירה השמיני של מינאז' לעשות זאת.
השיר נכלל במשחק Just Dance 4.
מדינהתאריך יציאהפורמטגרסהבריטניה24 באוקטובר 2012רדיו מיינסטריםרגילהאיטליה 26 באוקטובר 2012ארצות הברית 13 בנובמבר 2012עולם11 בדצמבר 2014הורדה דיגיטליתמיני-אלבום (רמיקסים)
Beautiful Now (בעברית: יפה עכשיו) הוא שיר של המוזיקאי הרוסי-גרמני זד, בהשתתפות הזמר האמריקאי ג'ון בליון מתוך אלבום האולפן השני שלו, True Colors.
השיר נכתב על ידי זד, בליון, אנטונינה ארמטו, דייוויד ג'וסט, טים ג'יימס ודזמונד צ'יילד.
השיר פורסם ב-13 במאי 2015, היה להצלחה מסחרית, וכן הוצג על מספר מצעדים מוזיקליים ברחבי העולם.
ב-8 במאי 2015, כחלק ממסע הפרסום לקידום מכירות של True Colors, ביצע זד בבכורה את "Beautiful Now" באקווטוריום שד שבשיקגו, אילינוי.
חמישה ימים לאחר מכן, הוא הכריז, כי פרסם את השיר באייטונס ב-9:00 בלילה.
הקליפ ל־"Beautiful Now", בבימויו של ג'ונתן דסביינס, פורסם ב-11 ביוני 2015 בערוץ היוטיוב של זד.
נכון לנובמבר 2022 זכה הקליפ למעל ל-207 מיליון צפיות.
Beautiful (בעברית: #יפה) הוא סינגל של הזמרת-יוצרת האמריקאית מריה קארי, בשיתוף הזמר מיגל, מתוך אלבומה ה-12 Me.
השיר יצא כסינגל הראשון מהאלבום ב-6 במאי 2013.
השיר הגיע למקום ה-15 במצעד הבילבורד הוט 100.
השיר נכתב על ידי קארי ומיגל עצמם, ניית'ן פרז, ברוק דייוויס, מאק רובינסון ובריין קית'.
קארי, מיגל ודייוויס גם הפיקו את השיר ביחד עם האפי פרז.
אף אחד לא ידע שקארי ומיגל הולכים לשתף פעולה בשיר עד שקארי חשפה קטע מתוך הקליפ במהלך העונה ה-12 של התוכנית "אמריקן איידול".
שלושה ימים לאחר יציאת השיר, יצא הקליפ שלו אשר נחשף לראשונה גם כן בתוכנית של "אמריקן איידול" ורק לאחר מכן הועלה ליוטיוב.
מבחינה מוזיקלית השיר הוא שיר מיד-טמפו עם מוזיקת R&B ומוזיקת נשמה.
הוא קיבל ברובו ביקורות חיוביות ממבקרי המוזיקה, הרבה בזכות שיתוף הפעולה שלה עם מיגל.
ברדיו האמריקאי השיר זכה להצלחה רבה כאשר גרף 31 מיליון מאזינים תוך יומיים בלבד.
על מנת לקדם את השיר הופיעה איתו קארי כחלק ממחרוזת שירים אותם ביצעה בגמר של "אמירקן איידול" ובנוסף גם ביצעה את השיר עם מיגל בתוכנית "בוקר טוב אמריקה".
השיר הגיע בשיאו למקום ה-15 בארצות הברית, ולמקום ה-3 במצעד שירי ה-R&B וההיפ-הופ האמריקאי.
בהמשך הוא גם הגיע למעמד פלטינה כפולה במדינה על מכירות של 2 מיליון עותקים.
באוסטרליה השיר הגיע למקום ה-6 ולמעמד פלטינה ובניו זילנד הגיע למעמד זהב.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה 2×2,000,000בריטניה (BPI)כסף200,000ונצואלה (APFV)זהב5,000^ניו זילנד (RMNZ)זהב7,500סטרימינגדנמרק (IFPI Denmark)זהב900,000 מכירות + הזרמת מדיה בלבד
מדינהתאריך יציאהפורמטגרסהחברת תקליטיםמקורארצות הברית7 במאי 2013הורדה דיגיטליתרגילהאיילנד • יוניברסל מיוזיקרדיו קצבי20 במאי 2013הורדה דיגיטליתגרסה לא מצונזרת21 במאי 2013רדיו מיינסטריםרגילה27 ביוני 2013הורדה דיגיטליתרמיקס בשיתוף אייספ רוקי1 ביולי 2013רמיקס בשיתוף יאנג ג'יזיגרסה בספרדית - "Hermosa#"
Because of the Times הוא אלבום האולפן השלישי של להקת הרוק האמריקאית קינגס אוף ליאון.
האלבום יצא לאור ב-2 באפריל 2007 בממלכה המאוחדת וביום שלאחר מכן בארצות הברית.
האלבום הגיע למקום השישי במצעד האלבומים השנתי של מגזין NME ולמקום ה-31 במצעד של מגזין רולינג סטון.
Bebe & Bassy Tour הוא מיני-סיבוב הופעות של הזמרת-יוצרת ביבי רקסה.
סיבוב ההופעות נתמך על גבי המיני-אלבום השני שלה, All Your Fault: Pt.
"Beautiful Stranger" (בעברית: "זָר יָפֶה") הוא שיר שהוקלט על ידי הזמרת-יוצרת האמריקאית מדונה, מתוך פסקול הסרט "אוסטין פאוורס: המרגל שתקע אותי" (1999).
השיר יצא לאור ב-19 במאי 1999, כסינגל המוביל מתוך הפסקול, על ידי חברות התקליטים האחים וורנר ומאבריק רקורדס.
השיר הגיע למקום השני במצעד הסינגלים הבריטי, וה-19 במצעד הבילבורד הוט 100.
השיר נכתב והופק על ידי מדונה ביחד עם ויליאם אורביט.
איגוד תעשיית ההקלטות הבריטי (BPI) העניק לשיר את תואר הזהב על מכירות של למעלה מ-400,000 עותקים במדינה.
כמה שנים לאחר מכן, נודע כי השיר נמכר שם בלמעלה מ-135,000 עותקים נוספים.
השיר זכה בפרס הווידאו קליפים של MTV בקטגוריית "הקליפ הנשי הטוב ביותר".
באירופה זכה השיר להצלחה רבה, תוך שהתברג במקום השני ברשימת שירי השנה של היבשת.
כלפי השיר הופנו שבחים וביקורות חיוביות מטעם מבקרי המוזיקה.
צ'אק טיילור מבילבורד הגדיר את השיר כ"רוח חדשה של מדונה" וכינה אותו כ"שיא יצירתי נוסף בקריירה שלה".
במאמר אחר שפורסם בילבורד, תוארו הרמיקסים של השיר כ"התפוצצות של אלקטרוניקה פסיכדלית".
ג'ינו דלה פז מ-Philippine Daily Inquirer, טען שמדובר בשיר "חמוד, אך עם זאת גם נשכח".
מקוםתאריםמכירותמקוראוסטרליה (ARIA)זהב35,000^בלגיה (BEA)זהב25,000* (BPI)פלטינה600,000*צרפת (SNEP)זהב250,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
"Beautiful Ghosts" (בעברית: "רוּחוֹת רְפָאִים יְפֵהפִיּוֹת") המוכר גם בשם "" הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך פסקול הסרט "קאטס", שעלה לאקרנים בשנת 2019 ובו גילמה את בומבלורינה.
השיר נכתב על ידי סוויפט ואנדרו לויד ובר והופק על ידי גרג ולס, לויד ובר והבמאי של "קאטס", טום הופר.
השיר יצא לאור ב-14 ביוני 2019, על ידי חברת התקליטים פולידור רקורדס כסינגל השיווקי הראשון מתוך הפסקול.
השיר מבוצע בסרט על ידי הדמות הראשית ויקטוריה, שגולמה על ידי פרנצ'סקה הייוורד.
קטע באורך 30 שניות מהשיר בוצע על ידי ג'ודי דנץ' שגילמה את סבתא דברימימוס.
גרסתה של סוויפט מופיעה בכתוביות הסיום.
עם יציאתו, ספג השיר ביקורות חיוביות מטעם מבקרי המוזיקה.
הוא קיבל מועמדות בטקס פרסי גלובוס הזהב ה-77 בקטגוריית "השיר המקורי הטוב ביותר" ומועמדת בטקס פרסי גראמי ה-63 בקטגוריית "השיר הטוב ביותר שנכתב למדיה חזותית".
(סוויפט הועמדה בקטגוריה זו בעבר עם שיריה: "Safe & Sound" משנת 2011 ו-"I Don't Wanna Live Forever" משנת 2016)
בשנת 2018, עוד כשהסרט "קאטס" היה בשלבי פיתוח, נודע כי לויד ובר מתכוון לכתוב שיר חדש עבור הסרט.
בדצמבר 2018, ניגן לויד ובר עבור סוויפט על פסנתר מנגינה חדשה שחיבר, וביקש ממנה לחבר למנגינה מילים שיתאימו לדמותה של החתולה ויקטוריה בסרט.
לויד ובר טען כי את מרבית השיר כתבו ב"אחר צהריים אחד".
סוויפט תיארה את השיר ככזה:
השיר הופץ בפלטפורמות הדיגיטליות וברשתות הזרמות המוזיקה ב-15 בנובמבר 2019, חודש לפני עלייתו של הסרט לאקרנים.
אורכו של השיר הוא ארבע דקות ועשרים ואחת שניות.
הוא נכתב בסולם מי, תוך שהמודולציה שלו משתנה למי מינור.
הטווח הקולי של סוויפט נע בין סול#5 לדו#5. יש לו קצב של 60 פעימות לדקה.
המשקל שלו משתנה ככל שהוא ממשיך.
תחילה, הולחן השיר על ידי לויד ובר בפורמט אקוסטי מבלי שנכתבו לו מילים.
במהלך החזרות בדצמבר 2018 באולפן שלו בלונדון, הוא סיים להלחין אותו מול סוויפט, תוך שהיא באותו הזמן כתבה את המילים שלו.
הוא טען כי שיתוף הפעולה עם סוויפט היה "משמח" ותיאר אותו כ"אחד משיתופי הפעולה המשובחים ביותר שעשה במהלך הקריירה בת 50 השנים שלו".
בהמשך, תיאר לויד ובר את מילותיה של סוויפט כ"מבריקות", וטען שהביצוע שלה "אמוציונלי" ו"בין הטובים ביותר שהוא שמע".
טום הופר, במאי הסרט ומפיק את השיר, החמיא ל"יופי יוצא הדופן של מילותיה של סוויפט" ושיבח אותה על "הבנתה העמוקה של מה שאנחנו מנסים לעשות עם הסרט".
סוויפט הצהירה כי יצירת השיר הייתה "אחת החוויות הכי יצירתיות, מהנות ומספקות שחוויתי בחיי".
השיר ספג ביקורות חיוביות מטעם מבקרי המוזיקה, ששיבחו את הביצועים הקוליים של סוויפט.
דרלין אדרוג'ו וג'ואל גולדשטיין מפיפל תיארו אותו כשיר "מצמרר ויפה", תוך שכינו את המלודיה שלו כ"מלודיה רדופה, אשר מדברת על תחושת געגוע ועל זיכרונות טובים מן העבר".
בנוסף לכך, שיבחו השניים את שירתה של סוויפט ותיארו אותה כ"מרשימה ביחס ליכולות שלה בסוגת הקאנטרי-פופ, המאפיינת את שאר שיריה".
רון דיקר מפינגטון פוסט, החמיא לשירה של סוויפט, והתייחס לשיר כ"מדהים להפליא" ו"קטע מוחלט שסוחט מחיאות כפיים".
ג'סיקה בולאנוס מ-Elite Daily סברה כי השיר הוא "לא פחות משלמות" וקבעה כי המילים שלו "נוטפות תשוקה".
כריס וילמן מווראייטי כתב שהשיר הוא מעין חזרה ל"תקופת הנעורים" בקולה של סוויפט, האופייני ל"ימי ה-Fearless שלה".
בריטני ספנוס וריאן רידס מרולינג סטון תיארו את השיר כ"קולנועי" ו"עגום".
הם סברו כי הוא "נבנה בצורה טובה, עד לשיא בו קולה של סוויפט בשאגה מלאה".
מדליין רוט מ-MTV שיבחה את הביצועים הקוליים של סוויפט ותייגה את התו הגבוה האחרון בשיר כ"עוצמתי יותר מכל מה ששמענו מטיילור סוויפט בעת האחרונה".
קרוליין דרוק מ-Uproxx כתבה שהשיר עוסק ב"תחושה מלנכולית שמגיעה עם הזיכרונות הישנים" והעריכה את סוויפט על כך שהיא משוויצה ביכולות הקוליות שלה.
כמו כן, ברולינג סטון הוא דורג במקום ה-216 ברשימת "כל 229 השירים של טיילור סוויפט, לפי דירוג".
מבקרים אחרים הפנו כלפי השיר ביקורות פחות טובות.
אדם פלדמן מטיים אאוט כתב כי מדובר בשיר "נוראי" ואמר כי "מילותיו נדושות ולא מקוריות".
ג'וני אולקסינסקי מניו יורק פוסט כינה את השיר כ"העתק משעמם של 'Memory' מאת אנדרו לויד ובר" והוסיף כי מדובר ב"ניסיון נואש להישמע פשוט וחברותי".
לאה מרילה תומאס מקוסמופוליטן שיבחה את הפזמון האחרון, אך תיארה את השיר כ"מעט מטורף" ואמרה כי כל מי שיאזין לו לראשונה, צריך להנמיך את הציפיות שלו.
מבקרים שונים מטעם Vulture מתחו ביקורת על השיר ותיארו את מילותיו כ"שטותיות" ו"נדושות".
מגזין גלאמור ציין את עשרת השירים הטובים ביותר והגרועים ביותר של טיילור סוויפט, והכליל את כל השירים שיצאו מתוך הפסקול של הסרט "קאטס" כגרועים ביותר, וטענו "היינו בהלם כשאפילו טיילור לא הצליחה לגרום לנו ליהנות מהסרט הזה.
זה באמת היה נורא כמו שכולם אמרו – והשירים שלה 'Beautiful Ghosts' ו-'Macavity' היו רחוקים מלהיות מושלמים".
השיר קיבל מועמדות מטעם איגוד העיתונאים הזרים בהוליווד בקטגוריית "השיר המקורי הטוב ביותר", בטקס פרסי גלובוס הזהב ה-77 והיה למועמדות השלישית של סוויפט בקטגוריה זו.
ארגוןרשימהמיקוםמקוררולינג סטוןכל 229 השירים של טיילור סוויפט, לפי דירוג216BuzzFeed167 השירים הטובים ביותר של טיילור סוויפט, לפי דירוג111NMEהשירים הטובים ביותר של טיילור סוויפט, לפי דירוג156Paste158 השירים הטובים ביותר של טיילור סוויפט, לפי דירוג143Vulture179 השירים הטובים ביותר של טיילור סוויפט, לפי דירוג156Glamourשירי טיילור סוויפט מדורגים, 10 השירים הטובים ביותר והגרועים ביותר7
ב-15 בנובמבר 2019 פורסם ביוטיוב קליפ המילים הרשמי של "Beautiful Ghosts".
הוא זכה להצלחה כאשר צבר למעלה מ-6 מיליון צפיות.
השיר היה מועמד בקטגוריית "השיר המקורי הטוב ביותר" בטקס פרסי גלובוס הזהב ה-77, והיה למועמדותה השלישית של סוויפט בקטגוריה, כשקודמותיה היו עם השירים "Safe & Sound" (2013) ו-"Sweeter than Fiction" (2014).
בטקס פרסי גראמי ה-63, הוא הועמד בקטגוריית "השיר הטוב ביותר שנכתב למדיה חזותית", והיה למועמדותה השלישית של סוויפט בקטגוריה, כשקודמותיה היו עם השירים "Safe & Sound" (2011) ו-"I Don't Wanna Live Forever" (2016).
שנהטקסקטגוריהתוצאהמקור2020פרסי גלובוס הזהבהשיר המקורי הטוב ביותרפרסי Huadingשיר הנושא הגלובלי הטוב ביותר2021פרסי גראמיהשיר הטוב ביותר שנכתב למדיה חזותית
אזורתאריך יציאהפורמטחברת תקליטיםמקורכלל העולם15 בנובמבר 2019הזרמת מוזיקה • הורדה דיגיטליתפולידורהממלכה המאוחדת30 בנובמבר 2019רדיו להיטים עכשוויים
Beauty Behind the Madness הוא אלבום האולפן השני של הזמר הקנדי דה ויקנד.
האלבום יצא לאור ב-28 באוגוסט 2015. האלבום מכיל את השיר "Earned It" שבוצע על ידי דה וויקנד כחלק מהסרט "חמישים גוונים של אפור".
באופן כללי האלבום קיבל ביקורות חיוביות.
מגזין רולינג סטון דירגו את האלבום במקום ה-442 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
ב-21 ביולי 2014 יצא השיר "King Of The Fall" וב-31 ביולי יצא הסינגל "Often".
במקור, שני השירים היו אמורים להיות סינגלים מהאלבום, אך לאחר שחשף מספר שירים נוספים באינסטגרם ובטוויטר וקיבל עליהם ביקורות שליליות, דה ויקנד דחה את יציאת האלבום, החליף את רוב שירי האלבום בשירים חדשים ושינה את שם האלבום.
ככל הנראה, הסינגל "Often" נשאר באלבום, ובנוסף גם השיר "Tell Your Friends" לאחר שעבר שינויים קלים.
הקליפ הרשמי לשיר "King Of The Fall" זמין לצפייה בערוץ היוטיוב הרשמי של הזמר, והוא אינו חלק משום אלבום.
ב-9 ביולי 2015 חשף על ידי ציוץ בטוויטר את שמו של האלבום, Beauty Behind the Madness, ובנוסף גם את עטיפת האלבום.
Beautiful Intentions (בעברית: כוונות יפות) הוא אלבומה השלישי של הזמרת מלאני סי אשר יצא ב-11 באפריל 2005 על ידי חברת התקליטים העצמאית שלה רד גירל רקורדס.
האלבום זכה להצלחה באירופה כאשר הגיע ל-20 העליונים במדינות כמו שווייץ, סקוטלנד וגרמניה ואף הגיע למעמד זהב בגרמניה, שווייץ ואוסטריה ולמעמד פלטינה בפורטוגל.
עם יציאתו נכנס האלבום אל המקום ה-24 במצעד האלבומים הבריטי.
מתוך האלבום יצאו 3 סינגלים: "Next Best Superstar" אשר שבר שיא בגרמניה כאשר הפך לשיר עם הכי הרבה הורדות דיגיטליות בכל הזמנים במדינה.
הסינגל השני מהאלבום היה השיר "Better Alone" אשר יצא בקיץ אותה שנה בבריטניה ומאוחר יותר יצא כסינגל בכל העולם והסינגל השלישי והאחרון היה השיר "First Day of My Life" אשר גם שבר את שיא המכירות הדיגיטליות בגרמניה.
האלבום מכר כ-1.5 מיליון עותקים בכל העולם ובכך שילש את המכירות שלו ביחס לאלבומה הקודם.
Beauty Marks (בעברית: נקודות חן) הוא אלבום האולפן השביעי של הזמרת-יוצרת האמריקאית סיארה.
האלבום יצא לאור ב-10 במאי 2019 על ידי חברת התקליטים ביוטי מארקס.
האלבום הגיע למקום ה-87 במצעד הבילבורד 200.
Beauty and the Beast (בעברית: היפה והחיה) הוא המיני-אלבום השני של הראפרית האמריקאית רפסודי.
האלבום יצא לאור ב-7 באוקטובר 2014, על ידי חברת התקליטים ג'מלה רקורדס.
Beautiful Tragedy (בעברית: טרגדיה יפה) הוא אלבום הבכורה של להקת המטאל אלטרנטיבי האמריקאית In This Moment.
מתוך האלבום יצא הסינגל הראשון "Prayers", שזיכה את הלהקה בהצלחה הראשונה שלה.
בהמשך, יצאו שני סינגלים נוספים מתוך האלבום במטרה לעזור בקידום שלו.
האלבום הגיע למקום ה-35 במצעד האלבומים העצמאיים.
Beautiful Faces (בעברית: פנים יפות) הוא שיר של הזמר-יוצר האנגלי דקלן מקנה.
השיר יצא לאור ב-29 בינואר 2020 כסינגל המוביל מתוך האלבום השני שלו, Zeros.
את השיר כתב מקנה יחד עם מקס מארלו.
מקנה אמר על השיר, "רציתי שזה יהיה שיר גדול...
הוא קשור מאוד לעכשיו, אבל רציתי לשוב ולדמיין את המדיה החברתית בספֶרה העתידית הזאת, בה היא תהיה אף יותר מוטמעת כך שלא נוכל לראות איפה זה נגמר ואנחנו מתחילים.
ב-5 באפריל 2020 ביצע דקלן מקנה את השיר בשידור חי בתוכנית האירוח והבישול הבריטית Sunday Brunch.
הוא ביצע את השיר מביתו, ואמר שמגפת הקורונה לא מאפשרת ללהקתו להצטרף אליו, "למרבה הצער בשל הריחוק החברתי הלהקה שלי לא יכולה להיות איתי פה היום, אז הבאתי את הבחורים האלה לעזרה".
ברקע נראו ארבע דמויות וירטואליות נוספות של מקנה ברחבי החדר, המגלמות את תפקידיהם של חברי להקת הליווי שלו.
הקליפ לשיר עלה לערוץ היוטיוב של דקלן מקנה ב-29 בינואר 2020.
דקלן מקנה – הלחנה, כתיבה, ביצוע, גיטרה, קולות
מקס מארלו – הלחנה, כתיבה
איזבל טורס – קולות רקע, גיטרה
נתניאל קוקס – קולות רקע, בס, סינתיסייזר
מדינהתאריךפורמטחברת תקליטיםעולם29 בינואר 2020הורדה דיגיטלית • הזרמת מוזיקהקולומביה רקורדס
Beautiful Lies הוא אלבום האולפן השלישי של הזמרת-יוצרת הבריטית בירדי.
האלבום יצא לאור ב-25 במרץ 2016, על ידי חברת התקליטים אטלנטיק רקורדס.
מקוםתאריםמכירותבריטניה (BPI)זהב100,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם25 במרץ 2016תקליטור • תקליט • הורדה דיגיטלית • סטרימינג • קלטת שמעאטלנטיק רקורדס
"Beautiful Mistakes" (בעברית: "טעויות יפות") הוא סינגל שהוקלט על ידי להקת הרוק האמריקנית מארון 5 בהשתתפות הראפרית האמריקאית מייגן די סטליון.
הוא יצא לאור ב-12 בפברואר 2021, בהוצאת חברת התקליטים אטלנטיק רקורדס, כסינגל השלישי מתוך האלבום, Jordi.
ב-22 בפברואר 2021, הכריזו מארון 5 על צאת הסינגל יחד עם מייגן די סטליון ברשתות החברתיות שלהם בו חשפו את עטיפת הסינגל ותאריך צאתו.
הווידאו קליפ הנלווה לשיר הועלה לערוץ היוטיוב של מארון 5 ב-12 במרץ 2021.
מדינהתוארעותקיםאוסטרליה (ARIA)זהב35,000קנדה (Music Canada)פלטינה80,000איטליה (FIMI)זהב35,000ניו זילנד (RMNZ)זהב15,000שווייץ (IFPI Switzerland)זהב10,000ארצות הברית (RIAA)זהב500,000